10. 7. 91 De Europæiske Fællesskabers Tidende Nr. L 184/27 KOMMISSIONENS DIREKTIV af 6. juni 1991 . . om ændring af direktiv 82/475/EØF om fastsættelse af de råvarekategorier, der kan anvendes i forbindelse med mærkning af foderblandinger til selskabsdyr (91/334/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, - under henvisning til Rådets direktiv 79/373/EØF af 2. april 1979 om handel med foderblandinget (!), senest ændret ved direktiv 90/44/EØF (?), særlig artikel 10, og ud fra følgende betragtninger : Direktiv 79/373/EØF tager for så vidt angår mærkning sigte på objektivt og så præcist som muligt at oplyse om foders sammensætning og brug; angivelsen af de råvarer, der er anvendt i foderblandinger, udgør i visse tilfælde en vigtig oplysning; det har vist sig nødvendigt at opstille kategorier, således at flere råvarer kan grupperes under en fællesbetegnelse ; der bør fastsættes særlige bestemmelser for mærkning af foder til selskabsdyr, så der tages hensyn til den slags foders egenart ; ; grundbestemmelserne om mærkning af foderblandinger blev ændret ved direktiv 90/44/EØF, følgelig bør Kommissionens direktiv 82/475/EØF (?) tilpasses direkti- vet ; de i dette direktiv fastsatte foranstaltninger er i overens- stemmelse med udtalelse fra Den Stående Foderstofko- mité — UDSTEDT FØLGENDE DIREKTIV : Artikel 1 Artikel 1 i direktiv 82/475/EØF affattes således : »Årtikel 1 I tilfælde hvor råvarens artsbetegnelse kan erstattes af angivelse af den kategori, råvaren tilhører, jf. artikel 5c, stk. 3, i direktiv 79/373/EØF, må der kun benyttes de i bilaget anførte kategorier på emballagen, beholderen eller etiketten til foderblandinger til selskabsdyr.« Artikel 2 Medlemsstaterne sætter de nødvendige love og admini- strative bestemmelser i kraft for at efterkomme dette direktiv senest den 22. januar 1992. De underretter straks Kommissionen herom. Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne. Artikel 3 Dette direktiv er rettet til medlemsstaterne. Udfærdiget i Bruxelles, den 6. juni 1991. På Kommissionens vegne Ray MAC SHARRY Medlem af Kommissionen () EFT nr. L 86 af 6. 4. 1979, s. 30. () EFT nr. L 27 af 31. 1. 1990, s. 35. () EFT nr. L 213 af 21. 7. 1982, s. 27.